S-4834/2023

Mál þetta, sem dómtekið var 8. nóvember sl., er höfðað með ákæru, útgefinni af lögreglustjóranum á höfuðborgarsvæðinu 5. september 2023, á hendur D-kk-þgf E-kk-þgf G-kk-þgf, kt. [...], [...], fyrir:

1. Fíkniefnalagabrot með því að hafa, laugardaginn 15. mars 2022, [í bifreið sinni nr. [...], sem var fyrir utan heimili hans að [...], haft í vörslum sínum í sölu- og dreifingarskyni 39,87 gaf maríhúana sem ákærði framvísaði lögreglu].

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

2. Umferðarlagabrot með því að hafa, mánudaginn 20. júní 2022, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 11 ng/ml) um Eyrarbakkaveg í Sveitarfélaginu Árborg, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

3. Umferðarlagabrot með því að hafa, föstudaginn 8. júlí 2022, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 12 ng/ml) um Fjarðargötu við Ísbúð Vesturbæjar í Hafnarfirði, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

4. Umferðarlagabrot með því að hafa, laugardaginn 16. júlí 2022, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 16 ng/ml) um Kringlumýrarbraut við Suðurhlíð í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

5. Umferðar- og fíkniefnalagabrot með því að hafa, sunnudaginn 8. janúar 2023, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 11 ng/ml) um Álfabakka við Olís í Reykjavík, þar sem lögregla stöðvaði aksturinn og á sama tíma haft í vörslum sínum 1,29 gaf maríhúana, sem lögregla fann við öryggisleit á ákærða.

Telst háttsemi þessi varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019. Jafnframt er krafist upptöku á 41,16 gaf maríhúana, sem hald var lagt á í lið 1 og 5, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum. Einnig er krafist upptöku á farsíma (munanúmer [...]), sem lagt var hald á í lið 1, með vísan til 7. mgr. 5. gr. sömu laga, en farsíminn var notaður við sölu fíkniefna. Þá er krafist upptöku á kr. 50.000 (munanúmer [...]), sem hald var lagt á í lið 1, skv. 7. mgr. 5. gr. laga nr. 65/1974, sbr. og 1. mgr. 69. gr. b. almennra hegningarlaga nr. 19/1940, en peningarnir eru ætlaður ágóði af sölu fíkniefna.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 30. ágúst 2023, gekkst ákærði undir greiðslu sektar og sviptingu ökuréttar í 12 mánuði með lögreglustjórasátt [...] 2020. Þá gekkst hann jafnframt undir greiðslu sektar með lögreglustjórasátt [...]2021 meðal annars fyrir brot gegn lögum um ávana- og fíkniefni. Við ákvörðun refsingar í máli þessu verður því lagt til grundvallar að ákærði hafinú í annað sinn, innan ítrekunartíma í skilningi 71. g r. almennra hegningarlaga, gerst sekur um akstur undir áhrifum ávana og fíkniefna og í annað sinn gerst sekur um brot gegn lögum um ávana- og fíkniefni.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 1.628.000 króna fésekt til greiðslu í ríkissjóð innan fjögurra vikna frá birtingu dóms þessa að telja en sæti ella fangelsi í 52 daga.

Með vísan til lagaákvæða í ákæru er ákærði sviptur ökurétti í 5 ár frá birtingu dómsins að telja.

Þá er með vísan til lagaákvæða í ákæru gerð upptæk 41,16 gaf maríhúana, sem hald var lagt á í lið 1, farsíma (munanúmer [...]). Þá sæti ákærði upptöku á 50.000 krónum (munanúmer [...]).

Ákærði greiði málsvarnarþóknun skipaðs verjanda síns, S-kk-ef H-kk-ef lögmanns, 1 50.660 krónur að meðtöldum virðisaukaskatti, og 379.284 krónur í annan sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

B-kvk-nf K-kvk-nf aðstoðarmaður dómara kveður upp þennan dóm.

Dómsorð :

Ákærði, D-kk-nf E-kk-nf G-kk-nf, greiði 1.6 2 8.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 52 daga.

Ákærði er sviptur ökurétti í 5 ár frá birtingu dómsins að telja.

Ákærði sæti upptöku á 41,16 gaf maríhúana.

Ákærði sæti upptöku á farsíma (munanúmer [...]).

Ákærði sæti upptöku á 50.000 krónum(munanúmer [...]).

Ákærði greiði málsvarnarþóknun skipaðs verjanda síns, S-kk-ef H-kk-ef lögmanns, 1 5 0.660 krónur að meðtöldum virðisaukaskatti, og 379.284 krónur í annan sakarkostnað.

B-kvk-nf K-kvk-nf